CSD u Berlinu, 2002.
**Christopher Street Day** (**CSD**) je naziv za godišnje proslave Dana ponosa lezbejki, gejeva, biseksualnih i transrodnih (LGBT) osoba. Naziv CSD se koristi samo u nemačkom govornom području, u Nemačkoj i u Švajcarskoj.U Austriji se koristi naziv *Regenbogenparade*, dok se u zemljama sa engleskim i romanskim jezicima koristi *Pride Parade* ili *Gay Pride*. U Australiji, gde se parada održava u februaru, mesecu karnevala, povorka ponosa nosi naziv *Mardi Gras*.

Prvi CSD proslave pod ovim nazivom organizovane su 1979. godine u Bremenu i Berlinu. Pre toga su se u Nemačkoj organizovale demonstracije LGBT osoba pod drugim nazivima od 1972. godine. U Švajcarskoj, pravi CSD je održan u Cirihu, 1978. godine.

Istorija CSD-a
--------------

CSD u Stuttgartu, 2009.
CSD Berlin, 2004.
*Glavni članak: Stonewallska revolucija*
Proslavom CSD-a obeležava se prva pobuna LGBT osoba protiv policijske represije u New Yorku, koja je započela u lokalu Stonewall Inn u njujorškom kvartu Greenwich Village u ulici Svetog Christophera (odakle i naziv *Christopher Street Day*). U ranim jutarnjim časovima 28. juna, 1969. godine policija je napala bar i krenula da hapsi i maltretira prisutne, ali gosti u baru su rešili da odgovore na nasilje policije, čime je započela ulična tuča, koja je privukla veliku medijsku pažnju. Već naredne godine u New Yorku je organizovana protesna šetnja, u znak sećanja na događaje od prethodne godine. Ovaj običaj protesnog okupljanja u svetlu događaja od 28. juna, 1969. godine se proširio i na ostale gradove SAD-a, Evrope i ostatka sveta. Cilj ovih okupljanja je skretanje pažnje na društvene i političke probleme sa kojima se LGBT zajednica suočava, jačanje vidljivosti, osnaživanje zajednice, te protestvovanje protiv institucionalizovane i društvene homofobije.

U Nemačkoj je prvi CSD pod ovim imenom organizovan u Bremenu i Berlinu 1979. godine. Pre toga su se održavale demonstracije gejeva i lezbejki pod drugim imenima (prve takve demonstacije u Nemačkoj organizovane su u Münsteru, 29. aprila, 1972. godine. Prvi CSD u Švajcarskoj organizovan je 24. juna, 1978. godine u Zürichu, pod nazivom *Christopher-Street-Liberation-Memorial Day*.

CSD danas
---------

The Sisters of Perpetual Indulgence na CSD-u u Fuldi, 1993.
Skoro svaki veći grad u Nemačkoj organnizuje CSD. Najveći CSD-ovi u Kölnu (od 2003. godine, CSD u Kölnu se zvanično zove *Cologne Pride*, ali je CSD i dalje zadržava kao neformalni naziv) i Berlinu. Ove parade danas privlačve veliki broj posetilaca, pa je tako 2002. godine u Kölnu bilo oko 1.2 miliona ljudi, što je u to vreme bila najveća parada ponosa u Evropi. 

CSD se u Nemačkoj ne održava tačno na istorijski datum, 28. juna, već tokom vikenda od juna do avgusta. Kao političke demonstacije, često sa politički motivisanim motoom, CSD se organizuje najčešće kao demonstrativna povorka i miting, na kome se, kao govornici i govornice, pojavljuju aktivisti i aktivistkinje, osobe iz sveta politike, umetnosti i javnog života. 

Pored same CSD parade, u mnogim velikim gradovima organizuju se jednodnevni ili višednevni sajmovi i nedelje LGBT kulture, sa brojnim zabavama, političkim skupovima, izložbama, predavanjima, filmskim projekcijama i sl. 

Juna 2010. godine, američka folozofkinja, Judith Butler, odbila je nagradu na CSD-u u Berlinu i distancirala se od organizatora, upućujući otvorenu kritiku komercijalizaciji CSD-a, kao i ignorisanju rasizma (uključujući anti-islamskog rasizma) i duple diskriminacije homoseksualnih i transseksualnih imigranata. U isto vreme istakla je da nagradu zaslužuju LGBT organizacije okupljene oko alternativne proslave Dana ponosa u Berlinu, *Transgenialer CSD*.

Avgusta 2010. CSD u Hamburgu je organizovan po 30. jubilarni put, pod motoom: "Ista prava umesto cveća!" U proglasu povodom CSD-a organizatori su objasnili da je cveće poklon koji se dobija za rođendane. Umesto cveća, ono što je potrebno su jednaka prava, koja još uvek nisu postignuta u Nemačkoj, uprkos Zakonu o životnom partnerstvu.

Mesta održavanja CSD-a
----------------------

|  |  |  |
| --- | --- | --- |
| * Altötting
* Augsburg
* Bad Segeberg do 2006
* Berlin
* Bielefeld
* Bonn
* Braunschweig (Sommerlochfestival/CSD-Braunschweig)
* Dortmund
* Dresden
* Düsseldorf
* Duisburg
* Essen (Ruhr.CSD)
* Erfurt
* Frankfurt am Main
 | * Hagen
* Hamburg
* Hannover (Tummelplatz/Flammende Herzen do 2005, CSD Hannover od 2009. Hannover Pride od 2010)
* Iserlohn
* Kassel
* Kiel
* Koblenz (po prvi put 2008 na Münzplatzu)
* Köln (Cologne Pride)
* Konstanz (CSD Bodensee)
* Leipzig
* Lübeck
* Lüneburg neredovno, poslednji put 2006
* Magdeburg
* Mannheim
 | * Minden
* München
* Nürnberg
* Oldenburg (CSD Nordwest)
* Regensburg
* Rostock
* Saarbrücken
* Schwerin
* Siegen
* Stuttgart
* Trier
* Wuppertal
* Würzburg
* Zürich (i CSD Radio)
 |

Vidi dalje
----------

* Parada ponosa LGBT osoba
* Europride
* Spisak LGBT manifestacija

Izvori
------

1. ↑  „Džudit Batler odbila nagradu Berlinskog gej prajda". 21.6.2010. Pristupljeno 31.8.2010. [*mrtav link*] - sa originalnim videom. Transkript govora Judith Butler na engleskom Arhivirano 2012-03-22 na Wayback Machine-u
2. ↑  „30 Jahre CSD Hamburg - Gleiche Rechte statt Blumen!" (nemački). Arhivirano iz originala na datum 2010-09-01. Pristupljeno 31.8.2010.

Vanjske veze
------------

***Christopher Street Day*** na Wikimedijinoj ostavi

* Berlin CSD ()
* CSD Europe ()
* Berlin CSD 2006 photos Arhivirano 2020-04-19 na Wayback Machine-u
* Cologne CSD
* Munich CSD ()
* Zürich CSD Arhivirano 2015-11-14 na Wayback Machine-u ()
* Hamburg CSD ()
* gayScout CSD Events Calendar worldwide Arhivirano 2008-12-21 na Wayback Machine-u () ()
* GayWeb with links to all CSD events Arhivirano 2007-02-04 na Wayback Machine-u ()
* Gay Press Organization

|  |
| --- |
|  **Gej, lezbejske, biseksualnei trans (LGBT) teme** |
| **Seksualna orijentacija i Rodni identitet** | **LGBT zajednica i LGBT kultura** |
| **Seksualna orijentacija i identiteti** | Homoseksualnost **·** Gej **·** Lezbejka **·** Biseksualnost | Coming out **·** Drag king **·** Drag queen **·** Film (Spisak filmova po abecedi/po godinama) **·** Gej bar **·** Gej ikona **·** Gej himna **·** Gej kvart **·** Lezbejska utopija **·** Parada ponosa **·** Ponos **·** Poznate LGBT osobe **·** Sleng **·** Slogani **·** Simboli **·** Sport **·** Turizam **·** Veze |
| **Rodni identitet** | Transrodnost (Interrodnost **·** Nebinarnost) **·** Transseksualnost (Transmuškarac **·** Transžena) |
| Neheteroseksualnost | Interseksualnost **·** Queer **·** Treći rod |
| **Nauka i teorija** | **Istorija** |
| Biologija **·** Demografija **·** Kinsijeva skala **·** Klajnova tabela **·** Lezbejski feminizam **·** Medicina **·** Neurobiologija **·** Psihologija **·** Queer teorija **·** Ružičasta lingvistika **·** 
Sredina i seksualna orijentacija **·** Studije roda **·** Transfeminizam | Pregled LGBT istorije **·** Antička Grčka **·** Stounvolska revolucija **·** Lezbejska istorija **·** Progon LGBT osoba |
| **Prava** | **Religija i homoseksualnost** |
| Teme | Partnerstva **·** Brak **·** Roditeljstvo **·** Usvajanje dece **·** Vojna služba **·** Imigraciona prava **·** Zakonski aspekt transseksualnosti | Mitologija **·** Judaizam **·** Hrišćanstvo **·** Islam **·** Hinduizam **·** Budizam **·** Sikizam **·** Konfucijanizam **·** Taoizam **·** Wicca |
| Po regionima: | Afrika **·** Južna Amerika **·** Severna Amerika **·** Azija **·** Evropa **·** Okeanija | **LGBT opozicija** |
| Homofobija **·** Transfobija **·** Lezbofobija **·** Bifobija **·** Heteroseksizam **·** Homohisterija **·** Nasilje nad LGBT osobama  |
| Ovaj članak je deo LGBT projekata. | Ova kutijica: pogledaj • razgovor • uredi |